# Bajtavský potok

### Z Wikipédie

Bajtavský potok je potok v juhovýchodnej časti Podunajskej pahorkatiny, v podcelku Ipeľská pahorkatina, na území okresu Nové Zámky. Je to posledný ľavostranný prítok Hrona a meria 7,5 km. Pramení pod Sovím vrchom (204,5 m n. m.) v Zalabskom chrbte v nadmorskej výške okolo 195 m n. m. Tečie severojužným smerom, západne od obce Bajtava napája rovnomennú vodnú nádrž a tečie v priestore tzv. Bajtavskej brány na západnom okraji pohoria Burda. Zľava priberá dva krátke prítoky a na okraji obce Kamenica nad Hronom sa prudko stáča na západ, napája malú vodnú nádrž a výrazným oblúkom obteká masív pri obci (porastený vinohradmi), najprv zo severu, následne oblúkom preteká po západnom i juhozápadnom úpätí a v nadmorskej výške okolo 105 m n. m. ústi západne od obce do Hrona.

Zdroj: "http://sk.wikipedia.org../../../b/a/j/Bajtavsk%C3%BD_potok.html"

Kategórie: Potoky na Slovensku | Články bez interwiki

##### Views

- Článok
- Diskusia
- Aktuálna verzia

##### Hľadaj